Document ID: 32008R0309

KOMMISSIONENS FORORDNING (EF) Nr. 309/2008
af 2. april 2008
om registrering af en betegnelse i registret over beskyttede oprindelsesbetegnelser og beskyttede geografiske betegnelser Isle of Man Manx Loaghtan Lamb (BOB)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 5, andet afsnit, og
ud fra følgende betragtninger:
(1)
I overensstemmelse med artikel 6, stk. 2, og i henhold til artikel 17, stk. 2, i forordning (EF) nr. 510/2006 er Det Forenede Kongeriges ansøgning om registrering af betegnelsen »Isle of Man Manx Loaghtan Lamb« blevet offentliggjort i Den Europæiske Unions Tidende (2).
(2)
Italien har erklæret sig uenig i denne registrering i henhold til artikel 7, stk. 1, i forordning (EF) nr. 510/2006 og henviser særligt til de indsigelsesgrunde, der omhandles i forordningens artikel 7, stk. 3, litra a), dvs. manglende overholdelse af de betingelser, der er omfattet af artikel 2 i forordning (EF) nr. 510/2006.
(3)
Ved brev af 1. juni 2007 opfordrede Kommissionen de interesserede parter til at indlede de relevante høringer.
(4)
Det Forenede Kongerige og Italien har forhandlet sig frem til en aftale, som de meddelte Kommissionen ved brev indgået den 4. december 2007.
(5)
I henhold til denne aftale finder Italien, at de oplysninger, som Det Forenede Kongerige har fremlagt, er tilfredsstillende, og følgelig har Italien tilbagetrukket sine indsigelser.
(6)
Aftalen mellem de to berørte parter kræver ingen ændring af de oplysninger, der er offentliggjort i henhold til artikel 6, stk. 2, i forordning (EF) nr. 510/2006. Betegnelsen »Isle of Man Manx Loaghtan Lamb« bør derfor straks registreres i overensstemmelse med artikel 7, stk. 4, i nævnte forordning -
UDSTEDT FØLGENDE FORORDNING:
Artikel 1
Betegnelsen i bilaget til denne forordning registreres hermed.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. april 2008.

Labels: 3
17
18
6